Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 12875

a) Szabványok és ajánlott gyakorlatok, amelyeket a Tanács az Egyezmény rendelkezései értelmében elfogadott. Eme Annex esetében ezek meghatározása a következő: Szabvány: a Tanács által az Egyezmény 54 (l) pontja értelmében elfogadott minden olyan előírás, amelynek egységes alkalmazása elismerten lehetséges és szükséges a nemzetközi légi-közlekedés egyes vonatkozásainak megkönnyítéséhez és javításához, és amelyektől az eltéréseket a Szerződő állam az Egyezmény 38. cikkelye értelmében a Tanácsnak jelenteni köteles. Ajánlott gyakorlat: a Tanács által az Egyezmény 54 (l) pontja értelmében elfogadott minden olyan előírás, amelyet általánosan betarthatónak ítélnek, és nagymértékben fontosnak tartanak a nemzetközi légi-közlekedés egyes vonatkozásainak megkönnyítéséhez és javításához, és amelyek betartására a szerződő állam az Egyezmény értelmében törekedni fog.

Source: https://magyarkozlony.hu/hivatalos-lapok/4c6310a937d14bac566ee9c9d944896656c292dd/dokumentumok/5a6ac3c6db12e692ae41096677ad5f072d2cc9f3/letoltes